Kawula nggih ngrumaosaken bilih gesang kawula punika boten wonten ginanipun nalika tanpa Paduka, gesang kawula samsaya awrat awit kawula boten sowan dhumateng Paduka…mugi Paduka mugi ngapunteni kawula awit kawula taksih ngandel-andelaken kakiyatan kawula kemawon, kawula boten ngandelaken kekiyatan ingkang saking Paduka, mugi Paduka taksih kersa nampi kawula dados putra Paduka. Kawula purun dhuh Rama, sowan dhumateng Paduka, masrahaken sedaya kekuwatiran kawula, sedaya perkawis kawula punika. Kawula saos sokur dhuh Gusti Yesus awit Paduka sampun kersa seda wonten ing kajeng salib nebus kawula ingkang tanpa aji punika, kawula ingkang kebak ing dosa punika. Sanajan kawula taksih dados putra ingkang mbalela, nanging Paduka tansah nresnani kawula,,, matur nuwun dhuh Rama.